Супрацоўнікі Петрыкаўскага аддзялення Дэпартамента аховы нясуць сваю службу днём і ноччу: ахова прадпрыемстваў, кватэр, выезд на сігналы трывожных кнопак, а таксама падтрымка грамадскага парадку, раскрыццё злачынстваў і прадухіленне правапарушэнняў. На сённяшні дзень мясцовым аддзяленнем узята пад кантроль 177 аб’ектаў разнастайнай формы ўласнасці, з іх 164 знаходзяцца пад цэнтралізаванай аховай. За апошнія гады не было ніводнага крадзяжу з аб’ектаў, якія заключылі дамовы на супрацоўніцтва са службай. Усе спробы пранікнення на іх былі прыпынены, а злачынцы затрыманы.